cyanic-selkie/wikianc huggingface dataset:
Barneinfeksjon
Barneinfeksjoner kan deles i tre grupper: barnesykdommer som man bare får en gang i livet (som regel som barn); sykdommer det vaksineres mot – alvorlige sykdommer man kan få fra man er barn; og forskjellige andre barneinfeksjoner, slik som f.eks. herpangina. De to første gruppene over overlapper hverandre til en viss grad. Noen sykdommer vi vaksinerer barn mot tilhører også gruppen barnesykdommer og omvendt (meslinger, kusma og røde hunder).
Taygetina banghaasi
Taygetina banghaasi er en sommerfugl som tilhører gruppen ringvinger (Satyrinae) i den store familien flikvinger (Nymphalidae).
Utseende
En rødbrun sommerfugl, forvingen litt tilspisset, bakvingen litt tannet. Undersiden er rødbrun med to briune tverrstriper om et rim-aktig skinn av spredte, hvite skjell, dessuten er rekke av små, hvite flekker på bakvingen. Oversiden er ensfarget brun.
Utbredelse
Arten er kjent fra Costa Rica og Bolivia.
Nomevatn
Nomevatn er en innsjø i Nome kommune i Telemark. Den er en utvidelse eller lone i elva Straumen, og er skilt fra denne med en smal landtunge. Innsjøen ble dannet ved opprettelsen av Bandak–Norsjøkanalen og oppdemmingen av Eidselva ved Vrangfoss. Vatnet er svært grunt og er avgrenset i vest av et kunstig dike.
Nomevatn er et av de viktigste raste- og beiteområdene i Telemark for andefugler på vår- og høsttrekk. Den vestre delen av sjøen er fredet som Nomevatn fuglefredningsområde.
Per Lægreid
Per Lægreid (født 16. april 1949 i Eidfjord) er en norsk statsviter og professor ved Universitetet i Bergen.
Lægreid er utdannet cand.polit. med hovedfag i administrasjon og organisasjonsvitenskap på hovedoppgaven ''Tenestemenn i norske departement. Ein empirisk analyse av avgang blant tenestemennene i perioden 1970–1974''. Han avla i 1990 dr.philos.-graden på avhandlingen Organisasjon og person: Demografiske strukturar og prosessar i staten. I 1979 ble Lægreid tilknyttet Norges Handelshøyskole. Fra 1980 har han arbeidet ved Institutt for administrasjon og organisasjonsvitenskap, Universitetet i Bergen, siden 1992 som professor. Fra 1993 til 1995 var han instituttstyrer. I årene 1987–2001 var Lægreid tilknyttet LOS-senteret, fra 1996 som forskningsleder. Siden 2002 har Lægreid også vært tilknyttet Rokkansenteret som forsker og forskningsleder.
I sin forskning har Lægreid særlig beskjeftiget seg med studier av offentlig forvaltning, i særdeleshet sentraladministrasjonen, forvaltningsreformer og institusjonell endring, i norsk, nordisk og europeisk perspektiv. Han har videre vært opptatt av problemstillinger knyttet til flernivåstyring og utfordringer informasjons- og kunnskapsteknologi gir for demokratisk styring og kontroll. Lægreid har en svært omfattende vitenskapelig produksjon innenfor disse emnene.
I 2007 ble Lægreid innvalgt som medlem i Det Norske Videnskaps-Akademi, Den historisk-filosofiske klasse.
Sun Microsystems
Sun Microsystems, Inc. var et amerikansk selskap som solgte datamaskiner, komponenter til datamaskiner, programvare og tjenester innenfor informasjonsteknologi. Selskapet var skaperen av programmeringsspråket Java, operativsystemene SunOS og Solaris, filsystemet ZFS, Network File System (NFS) og datamaskinarkitekturen SPARC. Sun Microsystems bidro i stor grad til utviklingen av flere nøkkelteknologier innenfor IT, deriblant Unix, RISC-prosessorer, tynnklienter og virtualisering. Selskapet ble grunnlagt den 24. februar 1982, og hadde sitt hovedkvarter i Santa Clara (del av Silicon Valley), California, USA, på den tidligere vestlige campus til Agnews Developmental Center. Den 27. januar 2010 ble selskapet oppkjøpt av Oracle Corporation for US$ 7.4 milliarder, basert på en avtale som ble signert den 20. april 2009. Sun Microsystems, Inc. ble samtidig omdøpt til Oracle America, Inc.
Sun Microsystems hadde stor suksess i Norge via Skrivervik Data, som leverte selskapets produkter fra 1986 og var offisiell distributør fra 1989 til 1995, da Sun etablerte eget Norges-kontor.
13. november 2006 kunngjorde Sun at selskapet ville relisensiere Java under GNU GPL og dermed bli en av de største bidragsyterne til det globale fri programvare-miljøet, ifølge selskapet selv den største. Et slikt initiativ var varslet i lang tid. I februar 2004 skrev blant annet presidenten i Open Source Initiative, Eric S. Raymond et åpent brev til Sun der selskapet ble oppfordret til å gjøre Java om til fri programvare.
HVDC Yunnan-Guangdong
HVDC Yunnan-Guangdong er et høyspent likestrømsoverførings system mellom Chuxiong i Yunnan og Zengcheng i Guangzhou i provinsen Guangdong i Folkerepublikken Kina satt i drift i 2009.
Dynamostes
Dynamostes er en slekt av underamilie av trebukker (Cerambycidae).
Utseende
En middelsstor (ca. 15 millimeter), slank, blank, brunrød til brunsvart trebukk. Antennene er nokså kraftig og rundt to tredjedeler så lange som kroppen. Pronotum er tønneformet, dekkvingene jevnbrede, nokså kraftig punkterte, med grove punktrader. Beina er middels lange, lårene noe fortykkede.
Levevis
Som andre trebukker lever larvene av de fleste artene i død ved. De voksne billene er oftest nattaktive.
Ehud
Ehud er et israelsk mannsnavn som betyr «forent». I det gamle testamente er Ehud en israelitt som drepte kongen Eglon og frigjorde landet fra moabittene.
Navnet er svært sjeldent i Norge.
Kinesisk mesterskap i sjakk 2009
Kinesisk mesterskap i sjakk 2009 ble arrangert i Xinghua fra 26. mai til 6. juni 2009.
Mesterskapet ble arrangert som round robin med 12 deltakere.
Referanser
<References />
Super Mario Bros.: The Lost Levels
Super Mario Bros.: The Lost Levels er et videospill til Famicom Disk System. En oppdatert utgave ble gitt ut i Super Mario All-Stars til Super NES.
Handling
Plattform-spillet ligner på det originale Super Mario Bros. fra 1985, bortsett fra en økning i vanskelighetsgrad fra det tidligere spillet. Som i originalen, forsøker Mario (eller Luigi) å redde en kidnappet prinsesse fra skurken Bowser. Spilleren er nødt til å hoppe mellom forskjellige plattformer, må unngå fiender eller ulike andre hindringer, oppdage skjulte hemmeligheter, eller samle "power-ups" som sopp (som får spilleren til å vokse) Fire Flower (som lar spilleren kaste ildkuler mot fiender) eller Invincibility Star. Luigi kan hoppe høyere, men Mario kan løpe raskere.
"The Lost Levels" introduserer også forskjellige irriterende stoffer, inkludert giftig sopp, nivå-vridninger som setter spilleren lenger tilbake i spillet, og vindkast som kan forandre spillerens kurs midt i luften. Gift-soppen kan krympe eller drepe karakteren. Etter hver plattform man gjennomfører forteller Toad at "prinsessen vår sitter i et annet slott". Spillet har 32 nivåer fordelt på åtte verdener, samt fem bonus-verdener. En skjult niende verden er også tilgjengelig.
Forandringer
Dette spillet er mye vanskeligere enn Super Mario Bros. på grunn av en litt forandret spillmotor og vanskeligere nivåer. Tospiller-funksjonen har også forsvunnet.
John James Kinley
John James Kinley (født 15. oktober 1881 i Lunenburg i Nova Scotia, død 23. august 1971) var en kanadisk forretningsmann og politiker for Canadas liberale parti.
Kinley var apoteker. Han åpnet sitt eget apotek i Lunenburg i en alder av nitten år og ekspanderte i 1912 til Halifax. Senere engasjerte han seg også i andre typer næringsvirksomhet og etablerte verftet Lunenburg Foundry Company.
Kinley var aktiv i lokalpolitikken i Lunenburg, der han var medlem av bystyret fra 1907 til 1910 og deretter ordfører fra 1911 til 1913. Han gikk så inn i provinspolitikken, og satt i provinsforsamlingen i Nova Scotia fra 1916 til 1925 og fra 1928 til 1930. Fra 1923 til 1925 var han minister uten portefølje i provinsregjeringen. Han engasjerte seg senere i rikspolitikken i Canada og var fra 1935 medlem av Underhuset. I 1945 ble han senator, en post han hadde til 1971.
Under andre verdenskrig forhandlet Kinley med Canadas regjering om plassering av den norske marineleiren Camp Norway i Lunenburg. Kinley ble tildelt Haakon VIIs Frihetskors.
Sønnen, som også het John James Kinley, var viseguvernør i Nova Scotia fra 1994 til 2000.
Ecuador under Sommer-OL 1992
Ecuador under Sommer-OL 1992. Tretten sportsutøvere, seks menn og sju kvinner fra Ecuador deltok i seks sporter, friidrett, judo, sykling, skyting, svømming og tennis under Sommer-OL 1992 i Barcelona. Det var åttende gangen Ecuador deltok i et sommer-OL, de vant ikke noen medaljer.
Tiffany Young
Stephanie Hwang (koreansk navn: Hwang Mi-young, født 1. august 1989 i Los Angeles), er en koreansk-amerikansk sanger og danser i jentegruppa Girls' Generation, best kjent under artistnavnet Tiffany eller Tiffany Young. Hun er født og oppvokst i USA. Hun ble oppdaget av det sørkoreanske talentbyrået SM Entertainment da hun var femten år gammel, og flyttet deretter til Sør-Korea. Etter en treningsperiode på to år debuterte hun som medlem av jentegruppen Girls' Generation (og senere en av undergruppene, TTS) i august 2007. Gruppen ble en av de mest solgte artistene i Sør-Korea, og en av Sør-Koreas mest populære jentegrupper på verdensbasis. Etter å ha bidratt til flere sideprosjekter i den tidlige delen av sin karriere, ble Tiffany i 2016 det andre medlemmet i Girls' Generation som debuterte med et soloalbum, I Just Wanna Dance. Hennes andre EP-plate, Lips on Lips, ble utgitt i februar 2019.
Argentina under Vinter-OL 1960
Argentina under Vinter-OL 1960. Seks utøvere, fem menn og én kvinne, fra Argentina deltok i to øvelser, alpint og langrenn, under Vinter-OL 1960 i Squaw Valley i California. Argentina, som deltok for fjerde gang i et vinter-OL, vant ikke noen medaljer. Beste plassering var en 16.-plass i slalåm for menn.
Tiffany Young
Selv om hun fortsatt er medlem av Girls' Generation, forlot Tiffany SM Entertainment i oktober 2017. Hun flyttet tilbake til Los Angeles på grunn av solokarrieren. Der ble hun med i talentbyrået Paradigm Talent Agency og skrev kontrakt med plateselskapet Transparent Arts som del av solokarrieren i USA.
Liv og karriere
In 2008 gav hun ut to singler med to av medlemmene i Girls' Generation; Jessica og Seohyun. Den første heter «Oppa Nappa» (Bad older brother) og den andre tittelen «Mabinogi» (It's Fantastic!), en sang brukt i et videospill.
Tiffany har også deltatt i TV-serien «Jamyeonggo» med sangen «나 혼자서» («By Myself»), og i en duett med K. Will kalt «A Girl, Meets Love».
Hun har vært TV-vert for «Sonyeon Sonyeo Gayo Baekseo» med Kim Hye-sung i 2007 og 2008. Fra 2010 fokuserer hun på lanseringen i Japan.
Kelly Holmes
Kelly Holmes (født 19. april 1970) er en britisk tidligere friidrettsutøver. Hun ble den tredje kvinnen som vant både 800 og 1500 meter i et OL. Hun valgte i slutten av 2005 å legge opp med som aktiv utøver.
Silicon Valley
Silicon Valley (norsk: Silisiumdalen) er den sørlige delen av San Francisco Bay Area i den amerikanske delstaten California. Navnet viste opprinnelig til regionens mange produsenter av integrerte kretser, der silisium er en viktig bestanddel. Etter hvert utviklet navnet seg til å vise til alle de høyteknologiske bedriftene i området, og til et metonym for høyteknologisektoren generelt.
Området er i stor grad overlappende med den geografiske Santa Clara-dalen, selv om også enkelte steder som ligger noe utenfor Santa Clara-dalen (som for eksempel Palo Alto og Fremont) regnes med til Silicon Valley.
Silicon Valley-området var opprinnelig befolket av amerikansk urfolk av Ohlone-stammen. På 1700-tallet kom spanjoler fra Mexico og i 1849 ankom en rekke europeere til dalen på grunn av gullrushet. Så sent som på 1950-tallet besto Silicon Valley i stor grad av jordbruksland.
Stanford-universitetet har alltid vært en av de største drivkreftene i Silicon Valley. Her studerte også de to unge menn Bill Hewlett og David Packard, som i 1939 grunnla Hewlett-Packard, det som skulle komme til å bli det første store dataselskapet i området. På 1970-tallet ble Silicon Valley-baserte Xerox Palo Alto Research Center landets mest fremgangsrike private forskningsmiljø innen informasjonsteknologi.
Silicon Valley vokste raskt i etterkrigstiden, blant annet gjennom militære investeringer. Den virkelig store revolusjonen kom først med den første ekte PC-en, fra Apple Computer. Apple ble grunnlagt i Cupertino i 1976 av Steve Jobs og Steve Wozniak – og i likhet med de tidligere nevnte gigantene var Apple en av de første og største kreftene i Silicon Valley. Sammen la foretak som disse grunnlaget for vår tids datamaskiner og dagens informasjonssamfunn.
Grensen (roman)
Grensen er en roman av Knut Faldbakken, og er hans tredje kriminalroman. Hovedpersonen i boka er, som i Faldbakkens forrige krim Turneren, overbetjent Jonfinn Valmann ved Hamar politikammer. I Grensen tar Valmann for seg det kriminelle miljøet rundt svenskegrensen i de sørlige delene av Hedmark og Värmland på den svenske siden. Kriminaliteten i området er i ferd med å bli råere og mer alvorlig.
Boka ble utgitt på Gyldendal forlag i 2005. Den er også oversatt til svensk, dansk og russisk.
Eliteserielisensen
Eliteserielisensen er et sett bestemmelser som setter krav til driften av eliteserieklubbene i handball i Norge. Lisensen utarbeides av Norges Håndballforbund i samarbeid med Serieforeningen Håndball. Det stilles krav til klubbene innenfor områdene økonomi, organisasjon, arena, arrangement og marked og sportslig. Eliteseriebestemmelsene gjelder for klubber som skal spille i eliteserien og i europacup og tildeles av Forbundsstyret.
Furuset Fotball
Furuset Fotball (stiftet 1914) er fotballgruppa til Furuset Idrettsforening. Seniorlaget spiller til daglig i 5. divisjon. Laget rykket ned fra 5. divisjon i 2010. Der spilte de i seks sesonger. I 2016 rykket laget opp igjen til 5. divisjon.
Egypt under Sommer-OL 1992
Egypt under Sommer-OL 1992. Syttifem sportsutøvere fra Egypt deltok i tretten sporter under sommer-OL 1992 i Barcelona. De vant ikke noen medaljer.
Det andre franske keiserdømme
Det andre franske keiserdømme (fransk: Second Empire)) eller Det andre keiserdømme var det keiserlige bonapartistregimet til Napoleon III av Frankrike fra 1852 til 1870, mellom Den andre republikk og Den tredje republikk i Frankrike.
Imperiet opphørte etter Napoleon IIIs nederlag i Den fransk-prøyssiske krig. Det ble avløst av en nasjonalregjering, proklamert av Léon Gambetta, som fortsatte kampen mot Preussen.
Historie
I 1848 vedtok den franske nasjonalforsamlingen endringer i forfatningen til den andre republikk. Endringene inkluderte opprettelsen av et presidentembete, hvor det skulle velges en president hvert fjerde år. I desember samme år blir Louis Napoléon Bonaparte, Napoléon Bonapartes nevø, valgt til president. I 1851 gjennomførte han et statskupp, og ble til slutt utropt til keiser Napoleon III i desember 1852.
Napoleon III førte en aggressiv utenrikspolitikk og var involvert i en rekke kriger, blant annet Krimkrigen, den andre italienske frigjøringskrig og intervensjonen i Mexico. Han sendte også ekspedisjoner til Midtøsten og Vietnam, som la grunnlaget for deler av det franske koloniriket.
Under det andre franske keiserdømmet ble det også gjennomført store utbygginger og moderniseringer for å bidra til økonomisk vekst, blant annet investering i jernbanenettet. Paris ble også modernisert på en måte som fortsatt preger byen i dag, ved bygging av gjennomgående boulevarder, store offisielle bygninger og offentlige plasser. Napoleon III var visjonæren bak endringene, og samlet den politiske støtten som trengtes til implementering av de store planene.
Den 2. september 1870 ble Napoleon III tatt til fange av prøyssiske tropper under slaget ved Sedan. Den 4. september proklamerte Léon Gambetta opprettelsen av en nasjonalregjering i Paris, og keiserdømmet ble avskaffet.
Leif i hulen – live
Leif i hulen – live er et konsertalbum med Pompel and the pilts, utgitt i 1989.
EN 14214
EN 14214 er en internasjonal standard som beskriver minimumskravene for biodiesel.
Biodiesel er et drivstoff som er sammenlignbart med petrodiesel. Til forskjell fra ordinær diesel fremstilles imidlertid biodiesel fra fornybare ressurser som rapsolje, soyaolje, jatrofaolje, brukt matolje eller andre brukbare ressurser. Ren biodiesel (kjent som B100) består av metylester fettsyrer fra glyserol-isomerer fra C14 og opp til C24.
Den europeiske standard ble godkjent av CEN (den europeiske standardiseringkomité) den 14. februar 2003. Dato for ikrafttredelse varierer fra land til land (f. eks. Finland 8. mars 2004).
Standarden er stort sett basert på DIN 51606. ASTM (opprinnelig kjent som the American Society for Testing and Materials) og EN bruker begge veldig like metoder for GC-baserte analyser.
2000 i Østerrike
Begivenheter i året 2010 i Østerrike.
Europavei 77
Trasé fastlagt av UNECE: Pskov – Riga – Šiauliai – Tolpaki – Kaliningrad – Gdańsk – Elblag – Warszawa – Radom – Kraków – Trstená – Ružomberok – Zvolen – Budapest.
Alpekonvensjonen
Alpekonvensjonen er en internasjonal konvensjon som er ratifisert av åtte land, og som har skapt et overnasjonalt samarbeidsorgan (Alpekonferansen) som skal styrke en bærekraftig utvikling av Alpene. Alpekonferansen finner sted annethvert år og består av medlemslandenes miljøministere. Alpekonvensjonens målsetning er ikke ren naturvern (å gjøre om Alpene til et stort naturhistorisk museum), men en integrert økonomisk-sosialpolitisk-regionalpolitisk-økologisk tilnærming med styrking av bærekraftige næringsgrener og infrastrukturer.
Alpekonvensjonens medlemmer er de åtte landene med andel i Alpene – Frankrike, Italia, Liechtenstein, Monaco, Slovenia, Sveits, Tyskland, Østerrike – samt EU. Alpekonvensjonen ble vedtatt i 1989, undertegnet i 1991 og etterpå ratifisert av medlemslandene og EU. Forløperne for Alpekonvensjonen var Alpevernkommisjonen CIPRA (grunnlagt 1952) og de tre regionale samarbeidsorganene Arge Alp (rundt Brenneraksen), Arge Alp-Adria (østlige Øst-Alpene og tilgrensende områder) og COTRAO (i Vest-Alpene; alle grunnlagt på 1970-tallet). Før dette var «alpepolitikk» et rent nasjonalt anliggende, noe som gjorde det umulig å ta tak i grenseoverskridende problemer (trafikk, forurensning, turisme m.m.). Samtidig utgjorde Alpene periferien i alle de større Alpelandene (spesielt Frankrike, Italia og Tyskland), slik at alpepolitikk ikke var noe prioritert politisk område på de nasjonale planene heller. Alpekonvensjonen er et forsøk på å endre denne situasjonen.
Ni organisasjoner har observatørstatus i Alpekonvensjonen:
Nattefrost (bok)
Nattefrost er en roman av Knut Faldbakken, og er hans fjerde kriminalroman. Hovedpersonen i boka er overbetjent Jonfinn Valmann ved Hamar politikammer. I denne romanen rulles det skjulte livet til en av Hamars finere familier opp. Familiemedlemmene var tidligere kjenninger av Valmann. Overbetjenten får derfor ikke etterforske saken og må i stedet ta en annen drapssak som dukker opp. I boka utvikler samtidig Valmanns forhold til kollegaen Anita Hegg seg ytterligere fra sist gang, romanen Grensen.
Boka ble utgitt på Gyldendal forlag i 2006. Den er også oversatt til svensk og russisk.
David Østby
David Østby (født 6. september 1935 på Vestmarka) er pinsevenn og har vært predikant, pastor og redaktør, samt innhatt en rekke verv i den norske pinsebevegelsen.
I 1953, ble Østby utsendt som evangelist, fra Betania Tønsberg. Østby har virket som evangelist, særlig på vest- og østlandet. Ett år var han tilknyttet Betel Trondheim.
David Østby har hatt lang tilknytning til radio og TV-selskapet IBRA radio, først som programsekretær, senere som daglig leder. I dag har IBRA radio, skiftet navn til IBRA Media og er et fellestiltak for norsk og svensk pinsebevegelse.
David Østby har vært redaktør i Livets Gang (1975-?) og i Barnas Beste (1966–1979)
David Østby har hatt mange verv innen fellestiltakene i den norske pinsebevegelsen.
På 1960-tallet var David med på en plateinnspilling sammen med sin bror Josef.
Bibliografi
David Østby er en ivrig skribent og har skrevet mange artikler i en rekke tidsskrifter. Han har vært medarbeider og bidratt i Korsets Seier.
Østby har skrevet eller vært medforfatter i flere bøker.
Pastor
David Østby har vært pastor eller forstander i flere pinsemenigheter.
SunTrust Banks
SunTrust Banks, Inc. er et amerikansk bankeierselskap med historie tilbake til 1891. Hovedkontoret ligger i Atlanta og selskapet har verdier for 182,2 milliarder dollar (pr. 31. desember 2006). Konsernets største bankforetak, SunTrust Bank, har 1 700 filialer i det sørøstlige USA.
SunTrust har et langvarig forhold til The Coca-Cola Company. Da Coca-Cola ble børsnotert i 1919 var SunTrust en av garantistene, og fikk som resultat en andel av Coca-Colas aksjer. Pr. 2006 eier SunTrust derfor 3,58 prosent av Coca-Cola, som tilsvarer en verdi av 2 milliarder dollar og 59 millioner dollar i årlig dividende. I tillegg er et originalt eksemplar av oppskriften til Coca-Cola lagret i en bankboks i en av SunTrusts filialer i Atlanta.
Ghana under OL
Ghana deltok første gang i olympiske leker under Sommer-OL 1952 i Helsingfors under sitt tidligere navn Gullkysten, og har siden 1960 deltatt i de fleste sommerlekene. De boikottet Sommer-OL 1956 i Melbourne, Sommer-OL 1976 i Montréal og Sommer-OL 1980 i Moskva. Ghana deltok første gang i vinterlekene under Vinter-OL 2010 i Vancouver.
National Geographic Channel
National Geographic er mest kjent for tidsskriftet med samme navn. Kanalen ble lansert i Europa og Australia i september 1997 og sender i dag til 230 millioner husstander i 162 land, på 27 språk. I Europa når kanalen 43 millioner husstander i 39 land og sender på 18 språk. Kanalens programmer er spesielt innrettet mot natur, dyreliv, vitenskap, historie og samfunnsliv. Programmene sendes gjerne i serier på 10-12 enkeltprogrammer om samme emne.
I Norge er kanalen tilgjengelig hos de fleste norske tv-distributører.
Kinesisk mesterskap i sjakk for lag 2019
Kinesisk mesterskap i sjakk for 2009 ble arrangert fra 9. april til 7. desember 2019.
12 lag deltok.
Referanser
<References />
Arkeologiåret 1856
Arkeologiåret 1856 er en oversikt over blant annet utgravninger, fødte og avdøde personer med tilknytning til arkeologi i 1856.
Nordre strete (Oslo)
Nordre strete var et gateløp i middelalderens Oslo. Det fulgte omtrent samme løp som dagens Oslo gate nordover fra Oslo torg og til Nonneseter nord for Hovinbekken, like ved sistnevntes utløp i fjorden. Dette var (sammen med Geilene) et av de viktigste gateløpene i nord/sør-retning i den nordlige delen av Oslo i middelalderen.
Gluecifer
Medlemmene i bandet hadde vokst opp i Bærum men bodde i Oslo. Der hadde de fartstid bl.a. fra band som Piledriver og The O-Men. Captain Poon hadde gjort seg bemerket som gitarist i Blitz-hardcore bandet Angst. Gluecifer debuterte i 1995 med vinyl-singelen ”God’s Chosen Dealer”. I 1997, med albumet Ridin' The Tiger, etablerte Gluecifer seg som et av Skandinavias viktigste hardrockband sammen med svenske The Hellacopters. Det var imidlertid først i 2002 at de fikk virkelig stor suksess. Etter å ha skrevet under ny platekontrakt med Sony, gav de ut singelen «Easy Living», som ble bandets første på VG-listen Topp 20. Albumet Basement Apes kom ut senere samme år, og fikk en svært god mottakelse av både kritikere og publikum. Albumet solgte i 17 000 eksemplarer og nådde andreplass på VG-listen Topp 40. Senere ble Gluecifer nominert til Spellemannpris i kategorien rock.
Gluecifer etablerte seg etter hvert også i utlandet. Spesielt i Tyskland hadde de suksess.
I 2005 laget bandet soundtracket til den norske filmen Izzat. Låten het «Desolate City», og ble også utgitt som singel.
I november 2017 kom nyheten om at bandet gjenforenes, med bl.a. opptreden under Azkena Rock Festival i Spania i 2018.
2. divisjon fotball for menn 2014, avdeling 1
2. divisjon fotball for menn, avdeling 1 2014 (også kjent som Oddsenligaen avdeling 1) varte fra 21. april til 25. oktober 2014.
Etter sesongslutt ble det klart at rykker direkte opp til 1. divisjon, mens,  og  rykker ned til 3. divisjon.
Sibylla
Sibylla er en svensk hurtigmatkjede. Sibyllas opprinnelse ligger i 1930-tallets lavkonjunktur da pølsemakeren Daniel Lithell så etter nye måter å selge pølser på. Han kom frem til at pølseselgere med små vogner ville kunne øke salget. Navnet på pølsen, Sibylla, ble utvalgt i en konkurranse og stammet fra den da populære arvprinsen Gustaf Adolfs hustru, Sibylla. På 1950-tallet ble hamburgeren lansert i Sibyllas gatekjøkken. Sibylla er en del av Nordic Fast Food AB, som i sin tur eies av det finske næringsmiddelkonsernet Atria.
I 1997 ble Sibylla-Förbundet stiftet, hvilket 300 gatekjøkken sluttet seg til. I de senere år har morselskapet ønsket å gjøre om Sibylla og høyne standarden. Målet er å komme nærmere andre hurtigmatkjeders standard, samtidig som en av kjedens målgrupper, «bilkjørende ungdom», beholdes som kunder. For å modernisere virksomheten anvendes fargene grønt for å symbolisere helse og rødt for å symbolisere den klassiske «Sibylla-følelsen».
Sakkyndig
En sakkyndig er en person som har spesielle fagkunnskaper om et spesielt emne. Begrepet er særlig brukt i situasjoner der en person gir råd innenfor sitt ekspertiseområde overfor ulike myndigheter eller tredjeparter. En sakkyndig kan ha bakgrunn innen et hvilket som helst spørsmål som skal belyses.
Sakkyndige i retten
Mest vanlig er betegnelsen brukt i juridisk forstand, om en person som oppnevnes av retten for å avgi en sakkyndig uttalelse om et forhold i en sak som rettens medlemmer forøvrig ikke kan forventes å ha tilstrekkelige kunnskaper om.
Tidligere var det slik at dersom et forhold trengte sakkyndig belysning, oppnevnte retten normalt to sakkyndige, dersom partene ikke var enige om at én var tilstrekkelig. Fra 1995 oppnevner retten imidlertid normalt bare én sakkyndig, med mindre retten finner at saken krever to eller flere sakkyndige.
Regler om rettens sakkyndige finnes i tvistemålslovens kapitel 18 og straffeprosesslovens kapitel 11. Sakkyndige har krav på økonomisk godtgjørelse fra det offentlige, som fastsettes av retten. I tillegg har sakkyndige i straffesaker rett til å overvære hele rettssaken, i motsetning til vitner.
Aking under Vinter-OL 2006
Det ble arrangert tre øvelser i aking under Vinter-OL 2006.
Sakkyndig
Sakkyndige i retten
Partene i straffesaker (påtalemyndigheten og siktede) kan også benytte seg av sakkyndige som ikke er oppnevnt av retten. Disse kan avhøres i retten som «sakkyndige vitner», men også disse med rett til å være til stede under hele rettssaken.
Aking under Vinter-OL 2006
Singel
11. februar-12. februar
Sakkyndig
Kritikk av praksis
Det har i flere strafferettssaker blitt reist kritikk av praksisen med at retten oppnevner de samme sakkyndige som påtalemyndigheten har støttet seg til under etterforskningen. Kritikken har gått på at en slik praksis kan føre til justismord. Senest i Moen-saken, der undersøkelseskommisjonen konkluderer med at påtalemyndighetens sakkyndige bør ansses som inhabile som rettsoppnevnte sakkyndige.
Aking under Vinter-OL 2006
Dobbel
15. februar
Sakkyndig
Fagbakgrunn
Sakkyndige kan ha den bakgrunn som retten vurderer som relevant for spørsmålet som skal belyses. I drapssaker og andre alvorlige straffesaker der den tiltaltes psykiske tilstand har vært et tema har tradisjonelt særlig psykiatere vært brukt som sakkyndige; i moderne tid brukes ofte psykiatere eller psykologer som sakkyndige i drapssaker eller i sivile saker der barn er involvert f.eks. ved barnefordeling og i barnevernssaker. Andre leger brukes gjerne som sakkyndige i saker som gjelder en vurdering av skade eller sykdom, eksempelvis i forbindelse med visse straffesaker, forsikringssaker, trygdesaker eller lignende. Sakkyndige kan også ha bakgrunn fra helt andre felt; f.eks. kan ingeniører være sakkyndige i forskjellige typer saker som involverer bygninger eller konstruksjoner, geologer i saker som gjelder grunnforhold, biologer i saker som involverer miljøvern eller dyreliv, og veterinærer i saker som gjelder dyr. I f.eks. Treholt-saken var det oppnevnt offiserer, diplomater og forskere innen internasjonale relasjoner og nasjonal sikkerhet som sakkyndige.
Aking under Vinter-OL 2006
Singel
13. februar-14. februar
Vincent Siew
Vincent C. Siew 蕭萬長 / 萧万长 pinyin: Xiāo Wàncháng, Wade-Giles: Hsiao Wan-chang) (født 3. januar 1939 i Chiayi på Taiwan i Republikken Kina) var den første taiwanesiskfødte statsminister for Republikken Kina (1997–2000) og er også en tidligere viseformann for partiet Kuomintang (2000–2004). Siew ble valgt til visepresident i Taiwan ved valgene den 22. mars 2008.
Ekvatorial-Guinea under Sommer-OL 1992
Ekvatorial-Guinea i Sommer-OL 1992. 7 utøvere fra Ekvatorial-Guinea deltok i friidrett i Sommer-OL 1992 i Barcelona. Det var tredje gangen Ekvatorial-Guinea deltok i et sommer-OL. Deltagerne vant ingen medaljer.
Kurdistan Fotballklubb
Kurdistan Fotballklubb (stiftet 3. mai 1998) er et fotballag fra Oslo. Klubben ble stiftet som en klubb for kurdere bosatt i Norge, men har siden oppstarten hatt spillere fra 17 forskjellige nasjoner. Lagets vennskapsklubb er den svenske klubben Dalkurd FF, som holder til i Borlänge i Sverige og spiller i den nest høyeste divisjonen, Superettan.
Alex Kingston
Alexandra Elizabeth «Alex» Kingston (født 11. mars 1963 ) er en engelsk skuespiller kjent for sin rolle som Elizabeth Corday på NBCs medisinske drama Akutten og som River Song i Doctor Who.
Cuávisjävrjuuhâ
Cuávisjävrjuuhâ (enaresamisk, skoltesamisk: Cue'jjesjääu'rjokk) er ei elv i Enare kommune i Lappland i Finland. Den er ei sideelv til Silisjoki og er 19,3 kilometer lang.
Vassdraget har sine øverste kilder på sørsiden av fjellet Isonkivennokka, rundt 5 kilometer fra grensa mot Norge. Derfra renner elva mot sørvest, senere mot sør, til den under navnet Huikinvárjohka munner ut i innsjøen Tsokkisjärvi (enaresamisk: Cuávisjävri). Fra Tsokkisjärvi renner Cuávisjävrjuuhâ videre mot sørvest i et løp som veksler mellom korte strykpartier og stille loner. Etter 2,3 kilometer løper elva sammen med Silisjoki, rundt 6 kilometer før Silisjokis munning i innsjøen Opukasjärvi.
Hele nedbørfeltet ligger innenfor Kaldoaivi ødemarksområde.
Alex Metreveli
Aleksandr Iraklievitsj Metreveli (russisk: Александр Ираклиевич Метревели, født 2. november 1944 i Tbilisi i nåværende Georgia) er en tidligere tennisspiller som representerte Sovjetunionen.
Han største prestasjon i løpet av tenniskarrieren var finaleplassen i Grand Slam-turneringen Wimbledon i 1973. Han tapte finalen mot tsjekkiske Jan Kodeš med 1–6, 8–9, 3–6.
Bengt-Lasse Lund
Bengt-Lasse Lund (født 26. november 1945) er en norsk lege og forsikringsmann. Han er spesialist i kirurgi og ortopedi.
Lund er utdannet cand. med. fra Universitetet i Oslo i 1970. Han var president i Den norske lægeforening fra 1983 til 1988 og generalsekretær fra 1988 til 1990. Han har siden arbeidet som hovedlege i forsikringsselskapet Gjensidige NOR. Som hovedlege for forsikringsselskapet har han hevdet at det er for lett å få uføretrygd i Norge. En uttalelse som skapte sterke reaksjoner blant annet fra Norges Handikapforbund.
Bengt Lasse Lund er også styreleder og daglig leder i BI Consult, og styreleder i det private helseforetaket Incita.
Han ble i 1969 gift med Inger Liv (f. Bye i 1945).
El Salvador under Sommer-OL 1992
El Salvador under Sommer-OL 1992. Fire sportsutøvere fra El Salvador deltok i tre sporter under Sommer-OL 1992 i Barcelona. Det var femte gangen som El Salvador deltok i et OL, de vant ikke noen medaljer
Planetveien 10A, 12 og 14
Planetveien 10 A, 12 og 14 ble oppført på 1950-tallet på Vettakollen i Oslo. Bygningene er tegnet av arkitektene Arne Korsmo og Christian Norberg-Schulz.
Planetveien 12 var Arne Korsmo og Grete Prytz Kittelsen arbeidshjem, og er kjent for sine fleksible interiørløsninger.
Eiendommene ble fredet av Riksantikvaren i 2014.
Den arabiske liga
Den arabiske liga (جامعة الدول العربية) er et forbund av arabiske stater som arbeider for samarbeid innen næringsliv, finansvesen, transport, kultur, helsevesen, opprettholdelse av medlemslandenes uavhengighet og suverenitet, og fremming av felles interesser. Forbundet arbeider blant annet for anerkjennelsen av Palestina som selvstendig stat.
Forbundet ble grunnlagt 22. mars 1945 i Kairo, hvor den har sitt sete, og består av 22 medlemsland; 21 nasjonalstater i Nord-Afrika og Midtøsten, foruten Palestina. Den siste er ikke internasjonalt anerkjent og representeres uoffisielt gjennom PLO.
På slutten av 1970-tallet opprettet Den arabiske liga de såkalte «tre nei». Det var en avtale mellom landene at de ikke skulle forhandle med staten Israel, ikke anerkjenne den, og ikke ha fred med den. Mottoet ble da «from the river to the sea, Palestine will be free!» (engelsk for fra elven til havet, Palestina vil bli fritt!). Det skulle vise at Palestina ville bli fritt fra Jordanelven til Middelhavet, underforstått at målet er å utrydde Israel.
Historie
Ligaen har også spilt en rolle i Israel-Palestina-konflikten, og medlemslandene har flere ganger utkjempet kriger mot Israel. I 1948 gikk seks av medlemslandene (Irak, Syria, Libanon, Transjordan, Egypt, Saudi-Arabia og Nord-Jemen) til angrep mot den nyopprettete jødiske staten.
I 1956 ble ligaens antatte sterkeste medlem, Egypt, angrepet av Storbritannia, Frankrike og Israel. Mens britene og franskmennene raskt trakk seg tilbake, fortsatte Israel å okkupere Sinai ut på nyåret. I løpet av 1960-tallet eskalerte det en konflikt med Syria og Libanon på den ene siden, og Israel på den andre. Konflikten omhandlet kontrollen over ferskvannskildene til Jordanelva. Igjen gikk Israel seirende ut av konflikten. Under seksdagerskrigen i 1967 gikk Egypt, Syria, Jordan og Irak til krig mot Israel. I løpet av krigen, som ironisk nok egentlig varte i 7 dager, sendte flere medlemsland militær støtte til Egypt og Syria (Algerie, Marokko, Tunisia, Sudan, Kuwait, Saudi-Arabia). Etter det arabiske nederlaget var et faktum, utkjempet Egypt en lav-intensitets-krig med støtte fra Sovjetunionen, Jordan og PLO mot Israel, i et forsøk på å gjenerobre Sinai. Da dette ikke lykkes, valgte Egypt å gi opp krigen.
I 1973 gikk Egypt og Syria til et overraskende angrep på Israel i den såkalte Jom kippur-krigen. Egypt og Syria mottok militær støtte fra Irak, Jordan, Saudi-Arabia, Marokko, Libya og Kuwait, i tillegg til mindre støtte fra blant annet Nord-Korea, Cuba og Pakistan, som ikke var medlemmer i ligaen. De to første dagene hadde Egypt og Syria overtaket, men etter en israelsk mobilisering ble resultatet nok en gang arabisk nederlag. Dette førte til et egyptisk fredsinitiativ med Israel, som resulterte i Camp David-avtalen og Den egyptisk-israelske fredsavtalen, en permanent fredsavtale mellom Israel og Egypt. Som et resultat av dette ble Egypt ekskludert fra ligaen i en periode.
Den arabiske ligaen stod sammen om å støtte Irak økonomisk under Iran-Irak-krigen, som varte fra 1980 til 1988. Land som Saudi-Arabia og Kuwait støttet Irak med store lån, som Irak etter våpenhvilen ikke ønsket å betale. Irak krevde av Kuwait slettet gjelden, og truet med å invadere den oljerike nabostaten. Resultatet ble at Irak i 1990 invaderte Kuwait, og ensidig annekterte landet. Det oppstod nå en frykt for at Irak skulle fortsette å ekspandere, nå mot de oljerike områdene i Saudi-Arabia. Dette skapte en splittelse i ligaen, med Irak og noen andre arabiske land på den ene siden, og motstandere mot Iraks ekspansive politikk på den andre. En arabisk koalisjonsstyrke stilte opp i Saudi-Arabia, klar til å beskytte landets suverenitet. Disse mottok støtte fra spesielt USA, som fant situasjonen uakseptabel. Da Irak nektet å følge FNs krav om total tilbaketrekning fra Kuwait, angrep en blandet koalisjon av arabiske land og NATO-land Irak, som ganske snart led nederlag. Samarbeidet mellom Vesten og Den arabiske liga under Gulfkrigen skapte en ny tone i internasjonal politikk.
Medlemsutestengelser i 2011
22. februar 2011 meldte Den arabiske ligas generalsekretær Amr Moussa at Libyas medlemskap i organisasjonen ville bli suspendert på grunn av libyske myndigheters overdrevne maktbruk mot demonstranter i det som skulle utvikle seg til å bli en borgerkrig. Medlemskapet ble tatt opp igjen 27. august 2011, men da med en representant fra Det nasjonale overgangsrådet som landets representant.
12. november meldte ligaen at Syria ville bli suspendert med virkning fra 16. november, fordi landets myndigheter ikke viste tegn på å arbeide mot en fredelig løsning på borgerkrigen i landet. Suspensjonen ble opphevet i 2023.
Medlemsland
Egypts medlemskap opphørte i 1979 etter at de signerte den egyptisk-israelske fredsavtalen, og forbundets hovedkvarter ble flyttet fra Kairo til Tunis i Tunisia. I 1987 gjenopptok de arabiske landene sine diplomatiske relasjoner med Egypt og landet ble igjen tatt opp i Den arabiske liga i 1989 og forbundets hovedkvarter ble flyttet tilbake til Kairo. I september 2006 fikk Venezuela status som observatørland, det samme fikk India i 2007.
Israel er ikke medlem til tross for at 20 % av befolkning der har arabisk opprinnelse, og over halvparten av den jødiske befolkningen stammer fra jøder fra arabiske land og arabisk er et av Israels offisielle språk. Tsjad er heller ikke medlem, selv om arabisk er et av landets offisielle språk og morsmål for mange i landet.
De nåværende medlemmene og observatørene i Den arabiske liga er listet nedenfor.
Tom Christensen
Tom Christensen (født 1949) er en norsk statsviter og professor ved Universitetet i Oslo.
Christensen er utdannet mag. art. i statsvitenskap fra Universitetet i Oslo. Han avla i 1983 dr. philos.-graden ved Universitetet i Tromsø på avhandlingen Organisasjonslederskap under endrete handlingsbetingelser: En undersøkelse av organisasjonsutviklingen i Norges/Norsk Lærerlag 1946-79. I årene 1975 til 1986 var Christensen tilknyttet Universitetet i Tromsø, først som vitenskapelig assistent, deretter som stipendiat, amanuensis og førsteamanuensis. I 1986 ble han førsteamanuensis og i 1993 professor ved Institutt for statsvitenskap, Universitetet i Oslo.
I sin forskning er Christensen særlig beskjeftiget med offentlig forvaltning, særlig sentralforvaltningens oppbygging og virkemåte. Han har viet oppmerksomhet til omstilling og reformer i departementer, direktorater, tilsyn og statlige selskap. Christensen har en svært omfattende vitenskapelig produksjon innen disse feltene.
I 2013 ble han valg inn i Det Norske Videnskaps-Akademi i gruppe for samfunnsfag
George Gamow
George Gamow (opprinnelig Georgij Antonovitsj Gamov [ russisk: Георгий Антонович Гамов, uttale: ]; født i Odessa, død 19. august 1968 i Boulder) var en sovjetisk–amerikansk teoretisk fysiker og kosmolog.
Gamow studerte ved Universitetet i Leningrad og fikk sin doktorgrad i 1928. Han tilbrakte en tid på ulike fysikk institusjoner i Vest-Europa, særlig i København etter invitasjon fra Niels Bohr i 1931, før han ble kalt tilbake til Sovjetunionen og en stilling ved det sovjetiske vitenskapsakademiet i Leningrad. Under et besøk på Solvay-konferansen i Brussel i 1933 hoppet han av til vesten, og flyttet til USA i 1934, hvor han fikk et professorat ved George Washington University. Fra 1956 arbeidet han som professor ved University of Colorado.
Gamow jobbet først innen kjernefysikk, og utviklet teorier for alfahenfall og betahenfall. Han deltok også i Manhattanprosjektet og utviklingen av atomvåpen og utviklingen av en hydrogenbomben.
Innen kosmologi viet Gamow seg til stjernenes struktur og evolusjon, og utviklet sammen med Ralph Alphen en teori for elementenes relative forekomst (og presenterte det i Hans Bethes navn, og at han hadde bidratt til teorien, slik at den kunne bli kalt Alpha-Bethe-Gamow-teorien).
Arkeologiåret 1607
Arkeologiåret 1607 er en oversikt over blant annet utgravninger, fødte og avdøde personer med tilknytning til arkeologi i 1607.
Georg Friedrich av Preussen
Georg Friedrich Ferdinand av Preussen (født 10. juni 1976 i Bremen; tysk Georg Friedrich Prinz von Preußen) er en tysk forretningsmann og overhode for huset Hohenzollern som eldste agnatiske og dynastiske etterkommer etter keiser Vilhelm II av Tyskland. Han er også i arvefølgen til den britiske tronen, som etterkommer etter dronning Victoria av Storbritannia. Georg Friedrich av Preussen er kaptein av reserven i den tyske hæren og bor i Berlin.
Han er sønn av prins Louis Ferdinand av Preussen og prinsesse Donata, født grevinne zu Castell-Rüdenhausen.
Kort etter at han ble født, noe som var årets store mediebegivenhet i 1976 i Tyskland, døde faren, en reserveoffiser i den tyske hæren, i en militærøvelse. Hans søster, prinsesse Cornelie-Cécile, ble født et halvt år senere.
Etter to års militærtjeneste hos fjelljegerne i Mittenwald studerte prins Georg Friedrich ved Bergakademiet i Freiburg.
Han er styreformann i Prinzessin-Kira-von-Preußen-Stiftung og leder for kuratoriet i Deutsche Stiftung Denkmalschutz. I denne egenskapen arbeider han bl.a. for å gjenoppbygge Hohenzollernmuseum i Berlin.
I et intervju med Vanity Fair sa Georg Friedrich at det tyske folket burde vurdere å gjeninnføre monarkiet, og slo fast at han var overbevist om det ville skje.
Theo Sørensen
Theo Sørensen (født 25. mai 1873 i Kristiansand, død 2. desember 1959) var norsk misjonær i Tibet og Kina, i China Inland Missions tjeneste.
Han er særlig kjent for de store og tildels unike samlinger tibetanske skrifter som han samlet og skjenket til Universitetet i Oslo. Selv om han ikke var forsker per se, hadde han en viss betydning for tibetologien.
Régine Cavagnoud
Régine Cavagnoud (født 27. juni 1970 i Thônes, død 31. oktober 2001 i Innsbruck) var en fransk alpinist.
Karriere
Hun omkom under en treningsulykke i 2001.
The Hellacopters
The Hellacopters er et svensk rockeband. Det ble dannet i 1994, og platedebuten fant sted året etter. The Hellacopters var oppvarmingsband for Kiss i 1997 og var på turné med det norske bandet Gluecifer i 1998. Det har utgitt syv album og en lang rekke singler.
Bandets mest kjente album er High Visibility (2000), By The Grace Of God (2002) og Head Off (2008) som ble godt mottatt av norske kritikere. 25. og 26. november 2008 spilte de sine to siste konserter på Medis i Stockholm.
Paraguay under Panamerikanske leker 1951
Paraguay under Panamerikanske leker 1951. Paraguay deltok i de første Panamerikanske leker som ble arrangert i Buenos Aires mellom 25. februar og 3. mars 1951. De deltok blant annet i fotball og basketball. Paraguay vant ingen medaljer.
Elfenbenskysten under Sommer-OL 1992
Elfenbenskysten under Sommer-OL 1992. Tretten sportsutøvere fra Elfenbenskysten deltok i tre sporter under Sommer-OL 1992 i Barcelona. De vant ikke noen medaljer.
Svensk fjällras
Svensk fjällras er en tradisjonell kurase med opprinnelse i Nord-Sverige.
Historie og utbredelse
Svensk fjällras er utviklet på grunnlag av de lokale besetningene i Nord-Sverige. Rasen er beslektet med sidet trønder- og nordlandsfe og nordfinsk storferase. I 1892 ble avlsarbeidet for Svensk fjällras igangsatt, for å skape en melkerase tilpasset nordsvenske forhold. På slutten av 1900-tallet befant rasen seg i en genetisk krise, og det ble nødvendig med innkryssing av andre melkeraser. Til bruk i avlsarbeidet ble også langtidslagret sæd fra 50- og 60-tallet brukt. I 1995 ble foreningen Svensk fjällrasavl stiftet. I dag finnes det cirka 2 500 dyr av Svensk fjällras.
Egenskaper
Svensk fjällras er en melkerase. Gjennomsnittlig årsavdrått er 5800 kg og gjennomsnittlig kroppsvekt for voksne kyr er 430 kg. Rasen er kollet. De fleste dyr er hvite, men andre farger kan forekomme.
Caldecott-medaljen
Caldecott-medaljen eller The Caldecott Medal er en amerikansk bildebokpris som har blitt delt ut av det amerikanske biblioteketforbundet American Library Association hvert år siden 1938. Prisen går til en illustratør for bildene i den mest fremstående amerikanske bildeboka for barn. Prisen er oppkalt etter den engelske 1800-tallsillustratøren Randolph Caldecott. Caldecott-medaljen er sammen med Newbery-medaljen den mest prestisjefylte amerikanske barnebokutmerkelsen.
Selve medaljen ble utformet av Rene Paul Chambellan i 1937.
Caldecott Honor Books
I tillegg til bøkene som utmerkes med Caldecott-medaljen, velger priskomiteen hvert år såkalte «Caldecott Honor Books», det vil si andre bildebøker som også «fortjener oppmerksomhet». Tidligere ble disse bøkene omtalt som «andreplass-bøker», men fra 1971 tok en i bruk betegnelsen «Caldecott Honor Books».
Luga (elv)
Luga (russisk: Луга, finsk: Laukaanjoki, votisk: Laugaz) er ei elv i Novgorod oblast og Leningrad oblast i Russland.
Kildeområdet ligger cirka 20 kilometer nord for Novgorod, i myrområdene ved Tesovskij. Den munner ut i Lugabukta i Finskebukta. Elva fryser over tidlig i desember og er isdekt til tidlig i april. Den største bielva er Oredezj. Ved høy vannføring flyter vann fra Luga over i bifurkasjonen Rosson og over til elva Narva.
Enkelte deler av Luga er farbare for båter. Byene Luga og Kingisepp ligger langs elva. Ved munningen av Luga ligger containerterminalen Ust-Luga.
I nærheten av elvemunningen bor den siste rest av mennesker som fremdeles kan snakke votisk.
Tsokkisjärvi
Tsokkisjärvi (enaresamisk: Cuávisjävri, nordsamisk: Coagesjávri, skoltesamisk: Cue'jjesjäu'r) er en innsjø i Enare kommune i Finland. Den ligger i Kaldoaivi ødemarksområde, rundt 20 kilometer nordvest for Sevettijärvi. Sjøen er en del av Neidenvassdraget og har utløp mot sør til Cuávisjävrjuuhâ, ei sideelv til Silisjoki.
Sveisebås
Sveisebås er et sveiserom som har alt av verktøy og ting man trenger når man skal sveise. Det er et rom man står i for å også beskytte andre medarbeidere på verkstedet.
Banyuwangi
Banyuwangi er en havneby i provinsen Øst-Java på Java i Indonesia. Byen ligger helt på østspissen av Java, ved Balistredet som skiller øya fra naboøya Bali. Befolkningen anslås (2005) til 108.200.
Byen er endepunktet for jernbanelinjen som går østover på Java, og ferjeby for videre befordring av passasjerer og gods til Bali. Ferjene til Gilimanuk på Bali går fra en liten fiskerlandsby som heter Ketapang, 8 km nord for sentrum av Banyuwangi.
Commerzbank
Etter ervervelsen av Dresdner Bank blir Commerzbank den nest største banken i Tyskland, målt etter forvaltningskapitalen som blir på 1,1 milliarder euro.
Commerzbank får 68 000 ansatte, men 9 000 stillinger skal bort, hvorav 6 500 i Tyskland.
HNK Šibenik
HNK Šibenik er en kroatisk fotballklubb fra byen Šibenik.
Hjemmebane
Klubben spiller sine hjemmekamper på Stadion Šubićevac, som har en tilskuerkapasitet på 3 412.
Landkreis Leipziger Land
Landkreis Leipziger Land var en Landkreis i den nordvestlige delen av Fristaten Sachsen, som ble opprettet i 1994 gjennom en sammenslåing av kretsene Landkreis Leipzig-Land, Landkreis Borna og Landkreis Geithain.
Kretsen grenset i nord mot Landkreis Delitzsch og den kretsfrie byen Leipzig, i øst til Muldentalkreis, i sørøst til Landkreis Mittweida, i sør til Landkreis Altenburger Land i Thüringen og i vest til Burgenlandkreis og Saalekreis i Sachsen-Anhalt. Kretsen omfattet det som utgjør det tyske landskapet Leipziger Neuseenland.